**Creoda**  eller **Crida**  (født ca. 540, død ca. 593) var konge av de angelsaksiske kongeriket Mercia i det som i dag er England fra ca. 585 til sin død. Han er den første kjente konge av Mercia.

Han skal ha vært sønn av Cynewald, og dermed barnebarn av Cnebba og oldebarn av Icel. Medlemmer av Mercias kongeslekt kalles derfor *Inclingas*. Dermed er han av den fjerde generasjonen av anglere i England. Det er mulig at slekten opprinnelig bodde lenger øst, og at dette er årsaken til at det ikke er hans far, bestefar eller oldefar som regnes som første konge av Mercia. Han ble etterfulgt av sin sønn Pybba.

Historisiteten
--------------

Selv om Creoda er omtalt i en slektstavle i *Den angelsaksiske krønike* er han ikke omtalt som en konge. Hans eksistens er omdiskutert hos en del forskere. Barbara Yorke skrev: «Selv om der mulig at en form for kongeliste kunne være kilden til informasjonen (skjønt listene i Worcester begynner med Penda), kan disse oppslagene være ikke mer enn intelligente gjetninger basert på navn avledet fra Beda og genealogien til Æthelred, mens datoene synes å være påvirket av et bokført oppslag i *Den angelsaksiske krønike* for dødsfallet til en vestsaksisk Creoda... De bevarte kildene tillater oss ikke å mer si sikkert enn at kongeriket Mercia eksisterte ved slutten av 500-tallet.»

Yorks følelser var delta av Nicholas Brooks, professor i middelalderhistorie, som skrev at «Til tross for professor Davies’ forsøksvis støtte til historisiteten av dette materialet, kan det ikke bli sagt at det ennå er klart at hva som ligger bak disse spredte oppslagene i verkene til Henry av Huntingdon, Roger av Wendover og Matthew Paris er hva som helst annet mer viktig enn en del oppfinnsomme gjetninger av en engelsk munk, kanskje så sent som tidlig på 1100-tallet, på grunnlag av navn tilgjengelig hos Beda, den mercianske kongelige genealogi, og Den angelsaksiske krønike. På slik en tolkning vil det ikke være overraskende at de burde passe mer eller mindre med de fragmenter med informasjon som vi har om den tidlige historien om Mercia; for kompilatoren av disse oppslagene kan ha hatt tilgang til de samme kildene som er tilgjengelige for oss.»

Antydningen at Creoda var en konge av Mercia er funnet i *Historia Anglorum*, skrevet av Henry av Huntingdon på den første halvdelen av 1100-tallet. Dateringen av Creodas død ble oppgitt av Henry til å ha skjedd i 593, men det synes å være basert på en forveksling: *Den angelsaksiske krønike* oppgir at for dette året døde en mann kalt Crida. men sammenhengen antyder at den døde mann var vestsaksisk og ikke fra Merica.

Creoda er nedtegnet av den mercianske slektsliste i *Anglian collection* («den anglikanske samling») for å ha vært sønn av Cynewald og oldebarn av Icel, den eponymiske stamfar til hans familie, *iclingas*.

Referanser
----------

1. ↑  Swanton, Michael James (1998): *An Anglo-Saxon Chronicle*. Psychology Press. ISBN 978-0-415-92129-9, s. 24 & 338.
2. 1 2  Brown, Michelle P.; Farr, Carol Ann (1. mai 2005): *Mercia: An Anglo-Saxon Kingdom In Europe*. Continuum International Publishing Group. ISBN 978-0-8264-7765-1, s. 18–.
3. ↑  Yorke, Barbara (1990): *Kings and Kingdoms of Early Anglo-Saxon England*. Routledge. ISBN 978-0415166393. s. 102
4. ↑  Brooks, Nicholas (1998): *Anglo-Saxon Myths: State and Church, 400-1066: State and Church, 400-1066*. Hambledon Continuum. ISBN 978-1852851545. s. 68
5. ↑  *Historia Anglorum*, II, 26
6. ↑  *Den angelsaksiske krønike* C, s. a. 593
7. ↑  Davies, W. (1977): «Annals and the Origin of Mercia» i: Dornier, A. red.: *Mercian Studies*, Leicester, s. 23

Eksterne lenker
---------------

* «Iclingas», *The History Files*


|  |  |  |
| --- | --- | --- |
| Forgjenger:***Første konge*** | **Konge av Mercia**(ca. 585–593) | Etterfølger:**Pybba** |